ⵉⵎⵏⵜⴰⴳⵏ

ⵉⵎⵏⵜⴰⴳⵏ (ⵙ ⵜⵄⵔⴰⴱⵜ: منتاݣة) ⴷ ⵢⴰⵜ ⵜⵇⴱⵉⵍⵜ ⵜⴰⵛⵍⵃⵉⵜ ⴳ ⵓⴷⵔⴰⵔ ⵏ ⴷⵔⵏ ⴷ ⵜⵎⴰⵣⵉⵔⵜ ⵏ ⵙⵓⵙ, ⵓⵔ ⴰⴽⴽⵯ ⴱⴰⵀⵔⴰ ⵜⴰⴳⴳⵓⴳ ⵉ ⵜⵖⵔⵎⵜ ⵏ ⵜⵔⵓⴷⴰⵏⵜ, ⵜⵎⴳⴰⵍⴰ ⴷⵉⵙ ⵙ ⴽⵔⴰ ⵏ 15 ⴽⵎ ⵖⵉⴽⴰⵏⵏ, ⵜⴽⴽⴰ ⵜⵜ ⵉⵏⵏ ⵜⴽⵛⵎ ⴳ ⵢⴰⵜ ⵜⵇⴱⵉⵍⵜ ⵜⴰⵎⵥⵎⵓⴷⵜ ⵉⵎⵇⵇⵓⵔⵏ ⵏⵏⴰ ⵎⵉ ⵉⵙⵎ "ⵉⵏⴳⵏⴼⵉⵙⵙ" (ⴳⵏⴼⵉⵙⴰ).

ⵜⵙⵙⴰⵔ ⵉⵡⵜⵜⴰ ⵏⵏⵙ ⴷ ⵜⵇⴱⵉⵍⵜ ⵏ ⵉⵔⴳⵉⵜⵏ ⴳ ⵜⴰⴳⵓⵜ, ⵜⴰⵇⴱⵉⵍⵜ ⵏ ⵉⴷ ⵓ ⵎⵃⵎⵓⴷ ⴷ ⵉⵙⴽⵙⴰⵡⴰⵏ ⴷ ⵉⴷ ⵓ ⵓⵎⵚⴰⵟⵟⵓⴳ, ⴳ ⵉⵥⵥⵍⵎⴹ, ⵉⴷ ⵓ ⵓⵣⴷⴷⴰⵖ ⴷ ⴰⵢⵜ ⵉⴳⴰⵙ ⴳ ⵍⵇⴱⵍⵜ, ⴷ ⵜⵉⵏ ⴰⵢⵜ ⵜⵔⵓⴷⴰⵏⵜ ⴳ ⵢⵉⴼⴼⵓⵙ. .

ⵜⴱⴹⴰ ⵜⵇⴱⵉⵍⵜ ⵙ ⵙⵏⴰⵜ ⵜⴳⵔⴰⵡⵉⵏ, ⵜⴰⴳⵔⴰⵡⵜ ⵏ ⵜⵎⴰⵍⵓⴽⵜ ⴷ ⵜⴳⵔⴰⵡⵜ ⵏ ⵉⵎⵓⵍⴰⵙ, ⵉⵍⵍⴰ ⴳⵉⵙ ⵢⴰⵏ ⵡⴰⵙⵉⴼ ⵢⵓⵎⵥ ⵏⵉⵜ ⵉⵙⵎ ⵏ ⵜⵇⴱⵉⵍⵜ, ⵉⵙⵎ ⴰⵙ "ⴰⵙⵉⴼ ⵏ ⵉⵎⵏⵜⴰⴳⵏ", ⵉⵙⴰⵡⵍ ⴼⵍⵍⴰⵙ ⵙⵉⴷⵉ ⵃⵎⵎⵓ ⵟⴰⵍⴱ ⵍⵍⵉⵖ ⵉⵏⵏⴰ: "ⵓⵍⴰ ⴰⵙⵉⴼ ⴰⴷ ⵏⵏⵓⵏ ⴰ ⵉⵎⵏⵜⴰⴳⵏ ⵉⵍⵉⵇ".

ⵙⴳ ⵉⵔⴳⴰⵣⵏ ⵏⵏⵙ ⵉⵍⵍⴰ ⵓⵎⵖⴰⵔ ⵍⵃⴰⵊⵊ ⵎⵓⵃⵎⵎⴰⴷ ⵍⵊⴷⴷ (ⵉⵍⵓⵍ ⴳ ⵓⵙⴳⴳⵯⴰⵙ ⵏ 1332 ⵏ ⵓⵣⵡⴰⴳ), ⴱⴰⴱ ⵏ ⵜⵉⵏⵎⵍ ⵉⵜⵜⵢⴰⵡⵙⵙⴰⵏⵏ ⵙ ⵢⵉⵙⵎ ⵏⵏⵙ ⴷ ⵡⴰⴷⴰ ⵜⵜ ⵉⵙⵔⵙⵏ. ⵉⵙⴱⴷⴷ ⵜⵜ ⴳ ⵓⵙⴳⴳⵯⴰⵙ ⵏ 1388 ⴳ ⵉⵎⵓⵍⴰⵙ ⴳ ⵜⵓⵥⵥⵓⵎⵜ ⵏ ⵉⵎⵏⵜⴰⴳⵏ, ⵉⵙⵙⵏⵜⵉ ⴳⵉⵙ ⴰⵙⵙⵃⴹⵕ ⴳ ⵓⵙⴳⴳⵯⴰⵙ ⵏ 1393. ⵉⴱⴷⴷ ⴼⵍⵍⴰⵙ ⴰⵍⵍⵉⴳ ⵉⵎⵎⵓⵜ, ⵙⵙⵉⴽⵉⵏ ⵜⵜ ⵉⵎⵃⴹⴰⵕⵏ ⵎⵏⵏⴰⵡ ⵉⵙⴳⴳⵯⴰⵙⵏ ⴰⵍⵍⵉⴳ ⵜⵜ ⵉⴷ ⴷⴰⵖ ⵙⵎⴰⵢⵏⵓⵏ ⵉⵎⵏⵜⴰⴳⵏ ⴳ ⵓⵙⴳⴳⵯⴰⵙ ⵏ 1426, ⵓⵔⵔⵉⵏ ⴷ ⴰⵔ ⵜⵜ ⵉⵏⵏ ⴷⴰⵖ ⴰⴷⴷⵔⴰⵏ.

 ⵉⵙⵓⵏⵏ ⵏⵏⵙ 
 ⴰⵎⵛⵛⵔⴽ
 ⵜⴰⵎⴰⵍⵓⴽⵜ
 ⵕⵕⵢⴰⴹ
 ⴰⵢⵜ ⵟⵟⴰⵍⴱ
 ⵡⴰⵖⵛⵓⵛⵜ
 ⴰⵢⵜ ⵅⵓⵔⴰⵢⴼ
 ⴰⵍⵃⵏⵡⴰⵏ
 ⵜⴰⵣⴳⵍⵍⵉⵎⵜ
 ⵜⵉⵎⵉⵏⵓⵏ
 ⵙⵉⴷⵉ ⵄⴱⴷ ⵔⵔⵃⵎⴰⵏ
 ⵣⵣⴰⵡⵉⵜ ⵏ ⵉⴱⴰⵄⵇⵉⵍⵏ
 ⴰⵎⵣⴰⵡⵔⵓ
 ⵜⵉⵥⴳⵉ ⵏ ⴰⵢⵜ ⵍⵃⴰⵊ
 ⴰⵅⵓⵏⵜⵔⵉⵔ
 ⴰⵥⵕⵓ
 ⴰⴼⵏⵙⵓ
 ⴰⵙⴰⴽⴰ ⵏ ⵉⵎⵏⵜⴰⴳⵏ
 ⴰⵢⵜ ⵙⵄⵉⴷ
 ⵜⴰⵊⴰⵛⵜ
 ⵎⵙⵉⵔⴰⵜ
 ⴰⵖⴼⵔ
 ⴰⴼⵔⴰ
 ⵉⵎⵓⵍⴰⵙ
 ⵜⵉⵔⵖⵜ
 ⵜⴰⵙⴷⵎⵔⵜ
 ⴰⵣⴳⵓⵔ
 ⴱⵓⵙⴽⵏⵉ
 ⵡⵉⵜⴽⵔⴰⵣⵏ
 ⵜⴰⵏⴼⴰⵛⵜ
 ⵜⵉⵣⵔⵜ
 ⵜⵓⵍⵓⵙⵜ
 ⵉⴳⵉⵍ
 ⵉⵎⴰⴷⵍⵏ
 ⵉⵙⵙⵓⵍⴰⵏ
 ⵜⴰⵎⵙⵓⵍⵜ
 ⴰⵢⵜ ⵎⵏⵚⵓⵕ
 ⵜⴰⵎⴰⵙⵜ
 ⵜⴰⵍⵍⵓⵣⵜ
 ⵜⴰⴷⴰⵔⴰⵡⵜ
 ⵜⵉⵏⵉⴳⴰⵙⵙ
 ⴰⵍⵅⵓⵎⵙ
 ⵜⵉⴽⴼⵉⵍⵜ
 ⵉⵅⵓⴷⴰⵎⵏ
 ⴰⵢⵜ ⵡⴰⴷⵊⴰⵙ
 ⴰⴼⵍⵍⴰ ⵏ ⵜⴰⵍⴰⵜ
 ⵉⴳⵏⴰⵏ
 ⵓⵔⵜⵉ ⵏ ⵓⵎⵖⴰⵔ
 ⵉⵙⵡⴰⵍ
 ⵎⴳⴷⵍ
 ⴽⵉⵍⴰⵍⵜ

 ⵥⵕ ⵓⴳⴳⴰⵔ 

 ⵃⵎⴰⴷ ⴰⵎⵏⵜⴰⴳ

 ⵉⵙⴰⵖⵓⵍⵏ